संवारे जाएं तो दार्शनिक स्थल बन सकते हैं जिले के प्राचीन स्थल
सात फेरे (शिव-पार्वती विवाह स्थल)
स्थान : बागा बल्डी
क्या है मान्यता: बुजुर्ग बताते हैं। पूर्व में माचलपुर नगर को हिमाचल नगरी के नाम से जाना जाता था। यहां पर बागा बल्डी पर प्राचीन समय में भगवान शिव और पार्वती का विवाह हुअा था। इस स्थल पर उनके फेरे कराए गए थे। तब से ही यह स्थल सात फेरे के नाम से प्रसिद्ध है। यहां भगवान बागेश्वर महादेव का मंदिर है। सात फेरे पर आज भी महाशिवरात्रि आदि पर्व महिला व पुरुषों द्वारा मनोकामनाएं एवं अखंड सौभाग्य की कामनाओं को लेकर सात फेरे में परिक्रमा कर मन्नतें मांगते हैं।
वर्तमान स्थिति: भगवान शिव-पार्वती के सात फेरे स्थल भले ही प्राचीनता स्थापित कर रहा है। अब सात फेरे के नाम पर मात्र कुछ चिन्ह ही बचे हैं। जिन्हें यहां आने वाले धर्मप्रेमी श्रद्धालुओं ने सहेज रखा है। शिव-पार्वती के रूप में एक पत्थर रूपी प्रतिमा है। इसके चारो तरफ पत्थर रखकर सात फेरे बना रखे हैं। इन्हीं में लोग फेरे फिरकर मन्नत व अखंड सौभाग्य की मन्नतें मांगते हैं। यहां पर पूर्व में महाशिवरात्रि पर भव्य मेला लगता था, जो उपेक्षा के कारण बंद हो गया।
यह हो सकता है : यह स्थान भी नगर से ही लगा होकर बागाबल्डी पर है। आसपास कई पहाड़ियां स्थापित है। वहीं पास में बड़ा तालाब भी स्थापित है। देखरेख के अभाव में उजड़ चुके इस क्षेत्र को फिर से हरा-भरा किया जा सकता है। इससे यह स्थल दार्शनिक और पर्यटन के रूप में स्थापित कर सके।
बजट आने पर कराएंगे काम
इन स्मारक और स्थलों में कुछ तो हमारे विभाग के पास नहीं हैं। जो हैं उन पर कार्य कराया जाता है। दो साल पहले पनियारी-छनियारी पर बाउंड्रीवाल कराई है। इसके अलावा शासन से बजट मांगा गया है। उसके आने के बाद इन स्थानों पर कार्य कराए जाएंगे। जीपीएस चौहान, जिला संग्रहाध्यक्ष, राजगढ़
माचलपुर स्टेट काल में हिमाचल नगरी के नाम से जाना जाता था
प्राचीन धरोहर : छनियारी-पनियारी
स्थान : देवरा बल्डी
क्या है मान्यता: पं. भगवान प्रसाद मिश्रा बताते हैं पनियारी और छनियारी दो महिलाएं थी। जो होल्कर स्टेट इंदौर के समय तात्कालीन राजा के यहां पनियारी और छनियारी का काम करती थीं। दोनों बहनों ने अपनी यादों को जीवित रखने के लिए अथक मेहनत से अपने-अपने नाम से स्मारक बनाए थे।
वर्तमान स्थिति : प्राचीन यह स्मारक पुरातत्व विभाग सहित नगर प्रशासन की अनदेखी के शिकार हो रहे हैं। पत्थरों पर आकर्षक नक्काशी कर बनाए गए स्तूप की देखरेख नहीं की जा रही है। स्मारक पहचान और अस्तित्व खो रहे हैं।
क्या हो सकता है: पुरातत्व विभाग, पर्यटन विभाग या प्रशासन द्वारा देखरेख कर उनको अपने अस्तित्व में लाया जाए तो इसका सौंदर्यीकरण हो जाएगा।
: एक रात में बनी: चोर बावड़ी
स्थान : पोलखेड़ा चौराहा
क्या है मान्यता : बुजुर्गों की मानें तो यह चोर बावड़ी महारानी अहिल्या होल्कर स्टेट के समयकाल की बनी हुई। बुजुर्ग कहते हैं कि उस समय इस बावड़ी को चोरों ने एक ही रात में बनाई थी। बावड़ी महलनुमा है। इसमें चारों तरफ सिढ़ाव डिजाइन में बने हुए हैं। वहीं बावड़ी के अंदर ही चार कमरे भी हैं। इनमें से एक कमरे में सती का स्थान भी है। बनावट ऐसी है कि इसमें कोई जानवर भी आराम से उतरकर पानी पी सकता है।
वर्तमान स्थिति: यह स्थान भी नगर के बीच में बस स्टैंड के पास स्थित है। नगर प्रशासन की अनदेखी और रखरखाव के अभाव में इसकी स्थित बदहाल है। साफ-सफाई के अभाव में बावड़ी उजड़ क्षेत्र में आ गई है। यह बावड़ी शाम होते ही शराबियों का अड्डा बन जाता है। यहां पर रोजाना लोग शराब पीने, जुआ खेलने का काम करते हैं। इससे यहां पर बदबू व गंदगी पसरी रहती है। मगर नगर प्रशासन सहित पुलिस प्रशासन द्वारा इस ओर कोई ध्यान नहीं दिया जाता है।
क्या हो सकता है : चोर बावड़ी नगर की बीच होने से लोगों के लिए महत्वपूर्ण है। प्रशासन द्वारा इसकी देखरेख करते हुए इसकी साल-संभाल की जाए तो बावड़ी लोगों के लिए काफी कारगर साबित हो सकती है।
awa_Deva mai_Deva awa_Deva awa_Deva hin_Deva hin_Deva hin_Deva hin_Deva awa_Deva mai_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva